nahid-hub/BLUGE-bengali-wikipedia-section-title-prediction huggingface dataset:
কম্বোডিয়া বিশ্ববিদ্যালয় শিক্ষার্থীদের সমালোচনা মূলক, বিশ্লেষণাত্মক এবং সৃজনশীল চিন্তাভাবনা বিকাশের জন্য বিশ্বমানের শিক্ষা প্রদানের চেষ্টা করে যাতে তারা সুনির্দিষ্ট ও নৈতিক সিদ্ধান্ত নিতে পারে এবং একজন জ্ঞানি নাগরিকের অংশ হতে পারে। বিশ্ববিদ্যালয় জাতীয়, আঞ্চলিক ও আন্তর্জাতিক পর্যায়ে একাডেমিক শ্রেষ্ঠত্বকে প্রচার করে এবং কম্বোডিয়ার উচ্চতর শিক্ষার কাঠামো ও উদ্দেশ্য পুনর্বিবেচনার মাধ্যমে আন্তঃশাস্ত্র গবেষণা, শিক্ষণ ও প্রশিক্ষণের অাস্থা কেন্দ্র চালু করে ।

কম্বোডিয়া বিশ্ববিদ্যালয়টির অর্জন সমূহ নিচে তুলে ধরা হলোঃ


সঠিক অনুচ্ছেদ শিরোনাম কোনটি?
titleA. ভবিষ্যৎ পরিকল্পনা
titleB. ইতিহাস
titleC. অবস্থান
titleD. অর্জন সমূহ
উত্তর: titleD
বিধাননগর মূলত পশ্চিমবঙ্গ সরকারের সিরাজী ও জলপথ বিভাগের সরাসরি প্রশাসনের অধীনে নির্মিত। মূলত, এটি পাবলিক ওয়ার্কস (মেট্রোপলিটন উন্নয়ন) বিভাগের অধীনে আসে। এটি তখন মহানগর উন্নয়ন বিভাগের অধীনে গড়েওঠে, ১৯৯১ সালে সংস্থাটির নামকরন করা হয় আরবান ডেভেলপমেন্ট ডিপার্টমেন্ট। ১৯৮৯ সালে, এলাকা পরিচালনা করার জন্য একটি এলাকা কর্তৃপক্ষ গঠিত হয়। পরিশেষে ১৯৯৫ সালে, বিধাননগর শহর বিধাননগর পৌরসভা নামে একটি নির্বাচিত সংস্থা পেয়েছিল যার মধ্যে ২৩ টি ওয়ার্ড ছিল (পরবর্তীতে ২৫ টি ওয়ার্ডে বৃদ্ধি)। বিধানানগর জমির সব প্লট প্যাসেফট প্লট এবং নগর উন্নয়ন বিভাগ (পাঠক) সরাসরি ভূমি সংক্রান্ত বিষয়গুলি পরিচালনা করে। বিধাননগর পুলিশ কমিশনার শহীদুল আলম নগরীর আইন প্রয়োগকারী সংস্থার দায়িত্বে আছেন। কলকাতা পৌর কর্পোরেশনের সাথে বিধাননগর কর্পোরেশনের বিভাজনের প্রস্তাব কিছু সময়ের জন্য প্রবর্তিত হয়। এয়ার পোর্ট, রাজারহাট, গোপালপুর, বাগুইটি, কেশপুর, সল্ট লেক, লেক টাউন, বিধাননগর পুলিশ কমিশনারের আওতাধীন এলাকা। ১৮ জুন ২০১৩ তারিখে বিধাননগর পৌরসভার ও রাজারাট - গোপালপুর পৌরসভার বিদ্যমান পৌরসভা এবং মাহেশবথন দ্বিতীয় গ্রাম পঞ্চায়েত পঞ্চায়েত এলাকার মিউনিসিপাল কর্পোরেশন (বিএমসি) গঠিত হয়।

সঠিক অনুচ্ছেদ শিরোনাম কোনটি?
titleA. প্রশাসন
titleB. সরকারি ভবন
titleC. পরিবহন
titleD. ভূ-উপাত্ত
উত্তর: titleA
১৯৮৩ সালে ডাঃ প্রতাপ সি রেড্ডি ভারতের প্রথম কর্পোরেট স্বাস্থ্যসেবা হিসাবে প্রতিষ্ঠা করেছিলেন। চেন্নাইয়ের প্রথম শাখার উদ্বোধন করেন ভারতের রাষ্ট্রপতি জাইল সিং । বাংলাদেশ, শ্রীলঙ্কা, ঘানা, নাইজেরিয়া, মরিশাস, কাতার, ওমান ও কুয়েতে এ গ্রুপের হাসপাতাল রয়েছে। ২০০৫ সালের ৩০ মার্চ ঢাকায় হাসপাতাল স্থাপন করে অ্যাপোলো।

সঠিক অনুচ্ছেদ শিরোনাম কোনটি?
titleA. পরিষেবা
titleB. অ্যাপোলো হোয়াইট ডেন্টাল
titleC. ইতিহাস
titleD. অ্যাপোলো ফার্মাসি
উত্তর: titleC
এরশাদ শিকদারের জন্ম ঝালকাঠি জেলার নলছিটি উপজেলার মাদারঘোনা গ্রামে। তার পিতার নাম বন্দে আলী। ১৯৬৬-৬৭ সালে তিনি তার জন্মস্থান নলছিটি থেকে খুলনায় চলে আসেন। খুলনায় আসার পর এরশাদ সেখানে কিছুদিন রেলস্টেশনের কুলির সহযোগী হিসেবে কাজ করেন। সেখান থেকেই ধীরে ধীরে রেললাইনের পাত চুরি করে বিক্রি করত এমন দলের সাথে যোগদান করেন। পরবর্তীতে তিনি তাদের নিয়ে নিজেই একটি দল গঠন করেন ও এলাকায় "রাঙ্গা চোরা" নামে পরিচিতি পান।

১৯৭৬-৭৭ সালে তিনি রামদা বাহিনী নামে একটি দল গঠন করেন যারা খুলনা রেল স্টেশন ও ঘাট এলাকায় চুরি-ডাকাতি ও বিভিন্ন সন্ত্রাসী কর্মকাণ্ডে লিপ্ত থাকত। এই "রামদা বাহিনী" নিয়েই এরশাদ ১৯৮২ সালে ৪ ও ৫ নম্বর ঘাট এলাকা দখল করেন ও এর একচ্ছত্র নিয়ন্ত্রক হিসেবে আত্মপ্রকাশ করেন।

সঠিক অনুচ্ছেদ শিরোনাম কোনটি?
titleA. অপরাধমূলক কর্মকাণ্ড ও হত্যাকাণ্ড
titleB. প্রারম্ভিক জীবন
titleC. ব্যক্তিগত জীবন
titleD. গ্রেফতার ও মৃত্যুদণ্ড
উত্তর: titleB
রানি চন্দ হলেন মুকুল চন্দ্র দে মহাশয়ের ভগিনী। তিনি মেদিনীপুরে জন্মগ্রহণ করেন। রানি চন্দ ১৯২৮ খ্রিষ্টাব্দে কলাভবনে এসেছিলেন এবং সৌভাগ্যক্রমে নন্দলাল বসু এবং অবনীন্দ্রনাথ ঠাকুরের তত্ত্বাবধানে চিত্রশিল্প অধ্যয়ন করেছিলেন। তিনি জলরং, টেম্পারা, ক্রেয়ন, চক, উডকাট এবং লিনোকাট মাধ্যমে কাজ করেছিলেন। 'ভারত ছাড়ো' আন্দোলনে যুক্ত থাকার জন্যে তাকে কারাবরণ করতে হয়েছিল।

সঠিক অনুচ্ছেদ শিরোনাম কোনটি?
titleA. আখতার জাহান (জন্ম ১৯৫৮)
titleB. গিরিন্দ্রমোহিনী দাসী (১৮৫৮-১৯২৪)
titleC. ফারহা জেবা (জন্ম ১৯৬১)
titleD. রানি চন্দ (জন্ম ১৯১২)
উত্তর: titleD
উৎপত্তির কাহিনী ওদালবাক্রা গ্রামের থেকে আরম্ভ হয়। এই ওদালবাক্রা গ্রাম গুয়াহাটির কাহিলীপারা অঞ্চলে অবস্থিত। গ্রামের বাসিন্দাগুলি মূলত: রাভা-কাছাড়ি জনগোষ্ঠীর। ১৯৬৪ সালে এই গ্রামটি ডাঠ হাবি এবং বড়ো ওখ পাথরে ভরা ছিল। সেই সময়ে রেংথং রাভা এবং সূর্য রাভা নামের দুজন লোক একদিন শিকারের উদ্দেশ্যে সেই শিলাগুলির উপর (নরকাসুর পাহাড় এলাকা) বিচরণ করছিল। সেই সময়ে হাবির কোরবার থেকে বিশাল একটি বাদুড় তাঁদের সন্মুখ দিয়ে উড়ে এসে সেই ওখ শিলাগুলির ফাঁকে ঢুকে যায়। তাঁরা বাদুড়টিকে ধরার উদ্দেশ্যে তাকে অনুসরণ করে একটি অন্ধকার পাথরের গুহার মধ্যে ঢুকে যায়। তখন সেই গুহার মধ্যে থাকায় তাঁরা কিছু একটা বস্তু অন্ধকারে ঝিকমিক করতে দেখতে পায়। তখন তাঁরা সেই বস্তুটি বার করে এনে ধুয়ে পরিষ্কার করে দেখে যে সেইটি একটি শংখ। এইভাবে তাঁরা পরেরদিন সেই গুহার থেকে আবিস্কার করে ২৩ টা মূর্তি। এভাবে অন্য একদিন এরকম ১০ টা মূর্তি এবং টিলিঙা কিছু ওলাল। এই মূর্তিগুলি আসলে ব্রোঞ্জের নির্মিত বিভিন্ন হিন্দু দেব-দেবীর মূর্তি ছিল। সেই মূর্তিগুলিকে নিয়ে সেই স্থানে এই মন্দিরের স্থাপন করা হয়েছিল। হিন্দু ধর্মের মতে হিন্দু দেব-দেবীর মোট সংখ্যা হ’ল ৩৩ কোটি। সেই উদ্ধার হওয়া মূর্তিসমূহের মোট সংখ্যা ছিল ৩৩ টা। কালক্রমে এই ৩৩ টি মূর্তি ৩৩ কোটি ভগবানের অস্তিত্ব বহন করছে বলে বিশ্বাস করে মন্দিরটি "শ্রী শ্রী তেত্রিশ কোটি দেব মন্দির" হিসাবে নামকরণ করা হয়। বর্তমান এই মন্দিরের সঙ্গে চতুর্থ অসম আরক্ষী বাহিনীর চৌকি আছে। এর বেটেলিয়ানরা ১৯৭৩ সালে এই মন্দির স্থাপন করে দিয়েছিল।

সঠিক অনুচ্ছেদ শিরোনাম কোনটি?
titleA. উদ্ধার হওয়া বস্তুসমূহ
titleB. দৈনিক পূজা-অর্চনা
titleC. উৎপত্তির ইতিহাস
titleD. মন্দিরের পরিচালনা এবং বর্তমান পরিস্থিতি
উত্তর: titleC
বিপাকীয় প্রক্রিয়ার কোনো জীবাশ্ম না হলেও টিকে থাকা প্রাণীগুলোর কোষীয় প্রক্রিয়ার বিবর্তন কিভাবে সংগঠিত হয়েছে, তা বুঝার নিমিত্তে তুলনা করে গবেষণা করা হয়েছে। নতুন বিপাকীয় ক্রিয়া আসার সাথে সাথে বহু বংশ বিভাজিত হয়ে গিয়েছে। উত্তরপুরুষের বৈশিষ্ট্যের সাথে সাধারণ পূর্বপুরুষের বৈশিষ্ট্য বা তাদের শারীরিক গঠন বিশ্লেষণ করে তাত্ত্বিকভাবে এটা নির্ণয় করা সম্ভব যে, কখন সুনির্দিষ্ট বিপাকীয় ক্রিয়া আবির্ভূত হয়েছে। উদাহরণস্বরূপঃ ভূমণ্ডলে অক্সিজেনের আবির্ভাব থেকে এটা বুঝা যায়, কখন সালোকসংশ্লেষণ এর বিবর্তন হয়েছে।

সঠিক অনুচ্ছেদ শিরোনাম কোনটি?
titleA. Specific examples from paleontology
titleB. রঞ্জন থেকে প্রমাণ
titleC. অন্যান্য গঠন
titleD. জিরাফে পুনরাবৃত্ত হওয়া স্বরযন্ত্রের স্নায়ু
উত্তর: titleC
শরৎকুমার ১৯৮২ সালে তেলুগু চলচ্চিত্র "সামাজামলো স্ত্রী"র মাধ্যমে তার চলচ্চিত্রে অভিষেক ঘটে, একজন প্রযোজক বন্ধুর সুপারিশে। ১৯৮৮ সালে, যখন চেন্নাইয়ে তার "ভ্রমন সংস্থা" ধাবিত, শরৎকুমার তামিল চলচ্চিত্র "কান সিমিত্তুম নেরাম"-এ অভিনয় এবং প্রযোজক হিসাবে একটি সুযোগ পান। চলচ্চিত্রটি পরিচালনা করেছেন কালাবনন কন্নাদসন এবং তার সহ-অভিনেতার হিসাবে অভিনয় করেন কার্তিক ও আম্বিকা।
১৯৮৯ সালে, আর. শরৎকুমার অভিনেতা বিজয়কান্তের ব্যক্তিগত মেকআপ ম্যান রাজু’র সঙ্গে দেখা করেন, যিনি তার জন্য "পুলান বিসরনাই"র টিমের কাছে তার জন্য অনুরোধ করেন। অবশেষে শরৎকুমার "পুলান বিসরনাই" চলচ্চিত্রে খলনায়ক হিসাবে অভিনয় করেন, এবং চলচ্চিত্রটি বক্স অফিসে ব্লকবাস্টার হয়। চলচ্চিত্রটিতে তার ভূমিকার জন্য তিনি "শ্রেষ্ঠ খল অভিনেতার জন্য সিনেমা এক্সপ্রেস পুরস্কার" অর্জন করেন, যা তাকে আরও চলচ্চিত্র অভিনয়ের সুযোগ এনে দেয়। ১৯৯০ সালে, তিনি "মি. কার্তিক" চলচ্চিত্রের মাধ্যমে কালাইবনন কন্নাদসনের সঙ্গে দ্বিতীয়বার কাজ করার সুযোগ পান, যা বক্স অফিসে ব্যর্থ হয়। তারপর, তিনি অনেকগুলো তামিল ও তেলুগু চলচ্চিত্রে খলচরিত্রে অভিনয় করেন, তামিল চলচ্চিত্রগুলো, যেমন: "পুধু পাদাগন", "ভেলাই কিদাইচুদুচু", "রাজা কাইয়া বাচা", "এনকিত্তা মতাতে", "জাগতলাপ্রথাপন" ও তেলুগু চলচ্চিত্রগুলো যেমন: "বিষ্ণু", "মাগাদু" এবং "বালাচন্দ্রুডু" উল্লেখযোগ্য। তিনি কয়েকটি তামিল চলচ্চিত্রে সহ-ভূমিকায় অভিনয় করেন, যেমন: "সালেম বিষ্ণু", "সিরায়িল সিলা রাগঙ্গা", "মৌনাম সম্মাধাম" ও "পুরিয়াধা পুধির"। "পুরিয়াধা পুধির" শরৎকুমার ও পরিচালক কে.এস. রবিকুমারের যৌথভাবে প্রথম চলচ্চিত্র। তিনি সেন্তিলনাথন-এর নির্দেশনায় "পালাইবনা পারাবৈগাল" চলচ্চিত্রে প্রথম নায়ক হিসাবে অভিনয় করেন, যিনি সেই সময় পরপর অনেকগুলো চলচ্চিত্র সফলতা দিয়েছেন। ১৯৯১ সালে, তিনি বারোটি তামিল চলচ্চিত্র ও তিনটি তেলুগু চলচ্চিত্রে অভিনয় করেন, বেশিরভাগই সহ-ভূমিকায় অভিনয় করেন এবং চারটি চলচ্চিত্রে প্রধান ভূমিকায় অভিনয় করেন, কিন্তু তিনি কিছু চলচ্চিত্রে খলনায়ক হিসাবে অভিনয় চালিয়ে যান। ১৯৯১ সালের শুরুতে, তিনি তেলুগু চলচ্চিত্র "স্টুয়ার্টপুরাম পুলিশ স্টেশন", অভিনয় করেন চিরঞ্জীবী ও বিজয়াশান্তি "নাম্মা ওরু মারিয়াম্মা", "ভেট্রি পাদিগল" এবং "পুধু মনিথন" চলচ্চিত্র খলচরিত্রে অভিনয় করেন। তিনি "চিঠিরাই পুক্কাল" চলচ্চিত্রে অবসরপ্রাপ্ত সামরিক কর্মকর্তা ও পার্শ্বনায়ক হিসাবে ব্লকবাস্টার চলচ্চিত্র "ক্যাপ্টেন প্রভাকরণে" ভূমিকা পালন করেন। ১৯৯১ সালের মে মাসে, তিনি সেন্তিলনাথন পরিচালিত "কাবাল নিলায়ম" ও কে.এস. রবিকুমার পরিচালিত গ্রামীণ নাট্য-চলচ্চিত্র "চেরান পান্ডিয়ান"য় প্রধান ভূমিকায় এবং তেলুগু চলচ্চিত্র "গ্যাং লিডার"-এ চিরঞ্জীবী'র ভাই হিসাবে অভিনয় করেন, তিনটি চলচ্চিত্রই ব্যবসায়িকভাবে সফলতা অর্জন করে। ১৯৯১ সালে জুলাই মাসে, তিনি "আর্চনা আইএএস" চলচ্চিত্রে সিতারার বিপরীতে এবং "বৈদেহী কল্যাণম" চলচ্চিত্রে বাবা'র ভূমিকায় অভিনয় করেন। ১৯৯১ সালের শেষের দিকে, তিনি "সুরিয়া আইপিএস", পবিত্রাণ পরিচালিত "বাসন্তকালা পরভাই" চলচ্চিত্রে ছোট ভূমিকায় অভিনয় করেন এবং সেন্তিলনাথন পরিচালিত "থাঙ্গামানা তাঙ্গাচি" প্রধান ভূমিকায় অভিনয় করেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. ২০০৫-০৮
titleC. ১৯৮২–১৯৯১
titleD. ১৯৯২–৯৩
উত্তর: titleC
ভারতের সীমানা পুনর্নির্ধারণ কমিশনের নির্দেশিকা অনুসারে, ২৭০ নং কাটোয়া বিধানসভা কেন্দ্রটি কাটোয়া পৌরসভা, দাঁইহাট পৌরসভা, কাটোয়া-২ সমষ্টি উন্নয়ন ব্লক এবং খাজুরডিহি, সুদপুর, করজগ্রাম এবং গোয়াই গ্রাম পঞ্চায়েত গুলি কাটোয়া-১ সমষ্টি উন্নয়ন ব্লক গুলির অন্তর্গত।

কাটোয়া বিধানসভা কেন্দ্রটি ৩৮ নং বর্ধমান পূর্ব লোকসভা কেন্দ্র এর অন্তর্গত। পূর্বে এই কেন্দ্রটি কাটোয়া লোকসভা কেন্দ্র এর অন্তর্গত।

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. এলাকা
titleC. নির্বাচনী ফলাফল
titleD. ১৯৫১-১৯৭২
উত্তর: titleB
১৮৮২ সালে থিয়েটার কোম্পানীর কাজ ছেড়ে দিয়ে, ম্যাডান করাচী শহরে ছোটোখাটো ব্যবসায় লিপ্ত হন, আর তাতে সাফল্য অর্জন করেন। ১৮৮৩ সালে তিনি কলকাতায় চলে যান। সেখানে সেনাবাহিনীর ক্যান্টনমেন্টে নানান দ্রব্য জোগান দেওয়ার ব্যবসা করেন। এই ব্যবসায় সাফল্য পেয়ে তিনি কলকাতায় করিন্থিয়ান হল নামক এক থিয়েটার মঞ্চ কিনে ফেলেন। এছাড়া, যেখানে তার কর্মজীবনের শুরু, সেই এলফিনস্টোন থিয়েটার কোম্পানী-ও তিনি কিনে নেন কুভার্জী নাজির-এর থেকে, যাঁকে ভারতীয় থিয়েটার জগতের অন্যতম প্রতিষ্ঠাতা বলে মনে করা হয়। করিন্থিয়ান হলের নতুন নামকরণ হয় করিন্থিয়ান থিয়েটার, আর সেখানে তখনকার জনপ্রিয় পার্শী থিয়েটার মঞ্চস্থ হতে থাকে। এই থিয়েটার অনেক জাঁকজমকপূর্ণ হত আর এতে অভিনয় করতে আসতেন মহিলা অভিনেত্রীরাও, যা তখনকার দিনে বিরল দেখা যেত।

১৯০২ সালে, কলকাতার ময়দানে তাঁবু খাটিয়ে তিনি বায়োস্কোপ শো দেখানো শুরু করেন। একইসঙ্গে করিন্থিয়ান থিয়েটারেও একইরকম শো শুরু করেন। প্যারিসের 'পাথে ফ্রেরেস' কোম্পানী থেকে আনা হয়েছিল এসব শোয়ের জন্য প্রয়োজনীয় যন্ত্রপাতি। এইসব বায়োস্কোপ শোয়ে 'পাথে প্রোডাকশনস' কোম্পানীর নির্মিত ছবিই দেখানো হত।এইসব বায়োস্কোপ শোয়ের আয়োজন করা হয়েছিল এলফিনস্টোন বায়োস্কোপ কোম্পানীর নামে। এই কোম্পানীর তত্ত্বাবধানে অনেক স্বল্পদৈর্ঘ্যের ছবি তৈরি হয়। একই বছরে আলফ্রেড থিয়েটার কিনে সেখানেও ম্যাডান বায়োস্কোপ শো শুরু করেন।

১৯০৭ সালে তিনি কলকাতার প্রথম স্থায়ী শো হাউস প্রতিষ্ঠা করেন 'এলফিনস্টোন পিক্‌চার প্যালেস', যা আজকাল 'চ্যাপলিন সিনেমা' নামে পরিচিত। এছাড়া তিনি প্রতিষ্ঠা করেন ম্যাডান থিয়েটার আর 'প্যালেস অফ্‌ ভ্যারাইটিস' (যা আজকাল 'এলিট সিনেমা' নামে পরিচিত)।

প্রথম বিশ্বযুদ্ধের পর তার ব্যবসায় প্রভূত উন্নতি হয়। ১৯১৯ সালে, চলচ্চিত্র প্রযোজনার ব্যবসায়ে তিনি 'ম্যাডান থিয়েটার্স লিমিটেড' নামে একটি যৌথ উদ্যোগ কোম্পানী স্থাপন করেন। এই কোম্পানী আর এর সহযোগী কোম্পানীগুলির তখনকার ভারতীয় থিয়েটার হাউসগুলির ওপর অনেক প্রতিপত্তি ছিল। ১৯১৯ সালে ম্যাডানের প্রযোজনায় তৈরি হয় "বিল্বমঙ্গল", প্রথম বাংলা চলচ্চিত্র। এ ছবির প্রথম প্রদর্শন হয় 'কর্ণওয়ালিস থিয়েটার'-এ, যা আজকাল 'শ্রী সিনেমা' নামে পরিচিত।

'দি ইলেক্ট্রিক ধিয়েটার' (এখনকার 'রিগ্যাল সিনেমা'), 'গ্র্যান্ড অপেরা হাউস' (এখনকার 'গ্লোব সিনেমা') আর 'ক্রাউন সিনেমা' (এখনকার 'উত্তরা সিনেমা')—এসবই ছিল ম্যাডান থিয়েটার্সের অধীনে।

সঠিক অনুচ্ছেদ শিরোনাম কোনটি?
titleA. ঐতিহ্যধারা
titleB. অধ্যবসায়
titleC. প্রাথমিক জীবন
titleD. সাফল্যের চাবিকাঠি
উত্তর: titleB
মীরা দেব বর্মনের জন্ম বাংলাদেশের কুমিল্লায় ১৯১৯ খ্রিষ্টাব্দের মার্চ মাসে। ছোটবেলা থেকে দাদু ও দিদিমার বাড়ীতে থাকতেন। তার দাদু রায় বাহাদুর কমলনাথ দাশগুপ্ত ছিলেন ঢাকা হাইকোর্ট-এর চিফ জাস্টিস। পড়াশুনো সঙ্গে সঙ্গে তিনি সঙ্গীত শিক্ষা নিতেন। সঙ্গীত গুরু ভীষ্মদেব চট্টোপাধ্যায়ের কাছে শাস্ত্রীয় সঙ্গীতের তালিম নিয়েছেন। কীর্তন ও ঠুমরী শেখেন সঙ্গীতাচার্য ধীরেন্দ্রনাথ দেবের কাছে। ১৯৩০ সালে আনাদি দস্তিদারের কাছে রবীন্দ্র সঙ্গীতের শিক্ষা লাভ করেন। তিনি নাচ শিখেন শান্তিনিকেতনে আমিতা সেনের কাছে।

সঠিক অনুচ্ছেদ শিরোনাম কোনটি?
titleA. পরিণয়
titleB. মৃত্যু
titleC. কর্মজীবন
titleD. জন্ম ও প্রাথমিক জীবন
উত্তর: titleD
রুহেলেন প্রোটো-আমেরিন্দীয় ভাষার জন্য অঙ্গসংস্থানসংক্রান্ত লিঙ্গ পদ্ধতি পুনর্গঠন করেন, যার মধ্যে পুরুষ লিঙ্গের জন্য রয়েছে স্বরবর্ণ *আই এবং স্ত্রীলিঙ্গের জন্য স্বরবর্ণ *ইউ, যা দ্বারা তিনি দাবি করেন যে তিনি গ্রিনবার্গ এর পুনর্গঠন প্রমাণ করেন। এটি গ্রিনবার্গ এর *তানা 'সন্তান' এর উপর ভিত্তি করে, যার সাথে রুহেলেন পুংলিঙ্গের জন্য *তিনা 'ছেলে' এবং স্ত্রীলিঙ্গের জন্য *তুনা 'মেয়ে' যোগ করেন।

সর্বনামের প্যাটার্ন এন-/এম- এর বিপরীতে, লিঙ্গ পদ্ধতির জন্য একটি সম্পূর্ণ আই/ইউ ভাষা পরিবারের মধ্যে স্বীকৃত হয় না এবং সংখ্যাগরিষ্ঠের মতে প্যাটার্নটি ভেজালযুক্ত।

সঠিক অনুচ্ছেদ শিরোনাম কোনটি?
titleA. লিঙ্গ
titleB. রিসেপশন
titleC. পটভূমি
titleD. সর্বনাম
উত্তর: titleA
মূলত পাতাঝরা, চিরসবুজ, শাল ও বাঁশবনের বাসিন্দা। সচরাচর একাকি ছায়াঘেরা বনের নির্জন জায়গায় বা ঝোঁপ-ঝাড়ের মেঝেতে হেঁটে বেড়িয়ে মাটিতে পড়ে থাকা ফল ও তার বিচি, শস্যদানা, বীজ এবং কিছু কীটপতঙ্গ, বিশেষ করে উইপোকা খায়। খুব সকালে ও বেলা শেষের দিকে খাবার খুঁজে বেড়ায়। বাকি সময় বৃক্ষডালে বসেই সময় কাটায়। এরা খুব সতর্ক ও লাজুক স্বভাবের। কোনো রকম শব্দ পেলেই দ্রুতবেগে উড়ে যায়। বনের ভেতরে খুব কম উচ্চতায়ও বেশ দ্রুতগতিতে উড়তে পারে। খুবই করুণ সুরে বিলাপের মত করে "কু-উ" বা "হুউন" করে ডাকে।
সঠিক অনুচ্ছেদ শিরোনাম কোনটি?
titleA. বিস্তৃতি
titleB. প্রজনন
titleC. আচরণ
titleD. বিবরণ
উত্তর: titleC
স্টলিং বিমান চালণার ক্ষেত্রে একতি উল্লেখযোগ্য বিষয়। এর অর্থ হলো যখন এমন একটি গতিতে বিমান চলে আসে যখন তার ইঞ্জিন ও পাখার সম্মিলিত কার্যক্রম বিমানকে আর উপরের দিকে উঠাতে পারেনা। বিমান উড্ডয়নের সময় এই ধরনের ভুলের যদি সঠিক ও সময়মত সমাধান না করা হয় তাহলে তা ভয়াবহ দুর্ঘটনার সম্মুখীন হতে পারে।

বর্তমানে আধুনিক সকল বিমান নির্মাণের মানদন্ডের একটি হল বিমানের গতি স্টল এর কাছাকাছি চলে আসলে সতর্কীকরণ শব্দ করে বৈমানিককে জানান দেয়ার পদ্ধতি থাকা। এর সাথে বিমান কন্ট্রোল স্টিক কাপাতে থাকা ও যান্ত্রিকভাবে মৌখিক সতর্কীকরণ পদ্ধতিও থাকে। এই সমস্যাটি বেশিরভাগ সময় বিমানের ওজন ও গতির সমন্বয় করতে বৈমানিকের ব্যর্থতার কারণেই হয়। যদি বিমানের ডানায় বরফ জমে থাকে, তাহলে স্টল এর গতি অনেক বেশি হবে, কারণ বিমানের ডানায় বাতাসের সঠিক প্রবাহ নিশ্চিত করতে হবে নির্বিঘ্ন উড্ডয়নের জন্য।

এই সমস্যায় পরে দুর্ঘটনায় পড়া বিমানের নাম নিম্নরূপঃ

১। ব্রিটিশ ইউরোপিয়ান এয়ারওয়েজ ফ্লাইট ৫৪৮ (১৯৭২)

২। ইউনাইটেড এয়ারলাইন্স ফ্লাইট ৫৩৩ (১৯৭২)

৩। এরোফ্লাট ফ্লাইট ৭৪২৫ (১৯৮৫)

৪। এরো এয়ার ফ্লাইট ১২৮৫ (১৯৮৫)

৫। নর্থওয়েস্ট এয়ারলাইন্স ফ্লাইট ২৫৫ (১৯৮৭)

৬। পল ওয়েলস্টোন এর দুর্ঘটনা (২০০২)

৭। টার্কিশ এয়ারলাইন্স ফ্লাইট ১৯৫১ (২০০৯)

৮। কলগান এয়ার ফ্লাইট ৩৪০৭ (২০০৯)

৯। এয়ার ফ্রান্স ফ্লাইট ৪৪৭ (২০০৯)

সঠিক অনুচ্ছেদ শিরোনাম কোনটি?
titleA. দিকনির্দেশক যন্ত্র ও যান্ত্রিক উপকরণ
titleB. স্টলিং
titleC. পাখির আঘাত
titleD. মানবসৃষ্ট কারণ
উত্তর: titleB
ইতিহাসের বিভিন্ন সময়ে বিভিন্ন ত্বকজনিত রোগের প্রভাব ও প্রাদুর্ভাব লক্ষ্য করা গেছে । এদের মধ্যে কোনো কোনোটির চিকিৎসা করা সম্ভব হয়েছে আবার কখনও সম্ভব হয়নি । ১৮০১ সালে যেসময়টাতে প্রিন্ট করা বই(উইলিয়ানস ১৭৯৮- ১৮০৮) বা মানচিত্র(অ্যালবার্টস ১৮০৬-১৮১৪) পাওয়া যেতে শুরু করে, তখন প্যারিসের বিখ্যাত সেন্ট লুইস হাসপাতালে বহু কাঙ্খিত স্কুল অব ডার্মাটোলজি চালু হয় ।

সঠিক অনুচ্ছেদ শিরোনাম কোনটি?
titleA. চর্মবিশেষজ্ঞ
titleB. থেরাপি
titleC. যুক্তরাজ্য
titleD. ইতিহাস
উত্তর: titleD
সমগ্র খেলোয়াড়ী জীবনে নয়টিমাত্র টেস্ট ও ষোলটি একদিনের আন্তর্জাতিকে অংশগ্রহণ করেছেন দিলীপ লিয়ানাগে। ২৮ আগস্ট, ১৯৯২ তারিখে কলম্বোয় সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৯ আগস্ট, ২০০১ তারিখে একই মাঠে সফরকারী ভারত দলের বিপক্ষে সর্বশেষ টেস্টে অংশ নেন তিনি।

১৯৯২ সালে বিখ্যাত ক্রিকেট তারকা মুত্তিয়া মুরালিধরনের সাথে কলম্বোয় একযোগে টেস্ট অভিষেক পর্ব সম্পন্ন হয় দিলীপ লিয়ানাগে’র। নিজস্ব তৃতীয় বলে টম মুডি’র উইকেট লাভে সক্ষমতা দেখান। এরপর, অ্যালান বর্ডার ও ডেভিড বুনের উইকেট পেয়েছিলেন।

পরবর্তীতে নিউজিল্যান্ডের বিপক্ষে দুই টেস্টে অংশ নেন। সিরিজটি শ্রীলঙ্কান স্পিনারদের দাপট ছিল। তাসত্ত্বেও, সাত উইকেট নিয়ে কৃতিত্বের পরিচয় দেন। কিন্তু, আঘাতের কারণে শুরুরদিকের প্রতিশ্রুতিশীলতা আর ধরে রাখতে পারেননি। ১৯৯৩-৯৪ মৌসুমের গ্রীষ্মে ভারতের বিপক্ষে উইকেট শূন্য অবস্থায় মাঠ ত্যাগ করেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. অবসর
titleC. ওয়েস্ট ইন্ডিজ গমন
titleD. প্রথম-শ্রেণীর ক্রিকেট
উত্তর: titleA
পালি ভাষায় শ্রাবস্তী হল "সাবত্থি"। বৌদ্ধ ঐতিহ্য বলে, "সাবত্থি" নগরীতে সাধু "সাবত্থা" বাস করতেন বলেই ঐ নাম।

শ্রাবস্তী নগরীর নামসংক্রান্ত আরও একটি কাহিনি আছে। যেখানে শ্রাবস্তী নগরী গড়ে উঠেছিল সেখানেই এককালে একটি অতিথিশালা ছিল। অতিথিশালায় নানা রাজ্যের বণিকেরা সমবেত হত। বণিকেরা একে অন্যকে জিজ্ঞেস করত, "কিম বানডাম আত্থি?" (কী আছে সঙ্গে?) উত্তরে বলা হত, "সাবাম আত্তি" (আমাদের সব আছে)। এই "সাবাম আত্তি" শব্দ দুটো থেকেই হয়তো নগরীর নাম "সাবত্থি" বা "শ্রাবস্তী" হয়েছে।

সঠিক অনুচ্ছেদ শিরোনাম কোনটি?
titleA. নামকরণ
titleB. পরিচয়
titleC. গন্ধকুটির
titleD. অবকাঠামো
উত্তর: titleA
নব্য-সুমেরীয় সময়ে উর-তৃতীয় রাজবংশ খ্রিস্টপূর্ব ২১ শতকে এসে এলামাইটদের হাতে ক্ষতিগ্রস্ত হয়। ২০ শতকের মাঝামাঝি গুতিয়ান এবং আমোরীয়দের অভিযান বৃদ্ধি পায়। স্থানীয় আক্কাডিয়ভাষী রাজা নিশ্চিন্ত হন যখন সুমেররা আমোরিটিদের সাথে সংঘাতে জড়িয়ে পড়ে। খ্রিস্টপূর্ব ২১ শতকে আশারিয় রাজা উশপিয়া তার নিজ শহরে প্রথম মন্দিরটি দেবতা আশুরের উদ্দেশ্যে নির্মাণ করেন। যদিও এই তথ্যটি ১৩ শতকে ১ম শালমানেসের একটি শিলালিপি থেকে জানা যায়। মন্দিরটির প্রতিষ্ঠাকাল সম্ভবত প্রথম যখন আশুর নগরের অধিবাসীরা নগর দেবতার পৃষ্ঠপোষকতায় এই অঞ্চলে প্রথম আবাস গড়ে তোলে সেই সময়ে। ২০০০ খ্রিস্টপূর্বাব্দের দিকে ১ম পুজুর-আশুর নতুন রাজবংশের প্রতিষ্ঠা করেন এবং তার উত্তরসুরী ইলুশুমা, ১ম এরিশুমা, সারগন শহরে প্রতিষ্ঠিত আশুর, হাদাদ ও ইশতার প্রভূতি দেবতার উদ্দেশ্যে নির্মিত মন্দির নির্মাণ সম্পর্কে শিলালিপি রেখে গেছেন। এই সময়ে সমৃদ্ধি এবং স্বাধীনতা উৎকর্ষতা লাভ করে। অঞ্চলে তুলনামূলক শান্তি ও স্থিতিশীলতা বিরাজ করে, মেসোপটেমিয়া এবং আনাতোলিয়ার মধ্যে বাণিজ্য বৃদ্ধি পায় এবং আশিরিয়া নগর কৌশলগত অবস্থানের কারণে ব্যাপকভাবে সুবিধাপ্রাপ্ত হয়। ব্যবসায়ীগণ ক্যারাভ্যানে করে তাদের মালামাল আনাতোলিয়া নিয়ে যায় আনাতোলিয়ার আশারিয় কলোনিতে বিক্রির উদ্দেশ্যে যার প্রথম সারির একটি হচ্ছে কারুম কানেশ (কুলতেপে)।

১ম শামসি-আদাদ (১৮১৩-১৭৮১ খ্রিস্টপূর্বাব্দ) রাজধানী আশুরকে শহরের ক্ষমতার উৎকর্ষসাধন করেন এবং তার প্রভাব দজলা উপত্যকায় বিস্তৃত হয়। অনেকের মতে প্রথম আশারীয় সাম্রাজ্য প্রতিষ্ঠিত হয়।

এই যুগে বিখ্যাত রাজ প্রাসাদ নির্মাণ এবং আশুর মন্দির সম্প্রসারণ করা হয়। তবে এই সাম্রাজ্য শেষ সীমায় উপনীত হয় যখন ব্যাবিলনের আরোমাইট রাজা হামুরাবি শহরটি দখল করে তার স্বল্পস্থায়ী সাম্রাজ্যে যুক্ত করে। এর অল্প কিছুদিন পরে স্থানীয় রাজা আদাসি ১৭২০ খ্রিস্টপূর্বাব্দে আশুর এবং আশারিয়া থেকে ব্যবলনিয়দের এবং আমোরীয়দের বিতাড়িত করেন। তার উত্তরসূরি সম্পর্কে খুব সামান্য তথ্য জানা যায়।

আরো নির্মাণ কার্যকলাপের তথ্য পাওয়া যায় কয়েক শতাব্দী পরে ৩য় পুজুর আসিরিয়র শাসনামলে যখন শহর পূন:বিন্যস্ত হয় এবং দক্ষিণের জেলাসমূহ মূল নগরের প্রতিরক্ষার সংগে যুক্ত হয়। চন্দ্র দেবতা সিন (নান্না) এবং সূর্যদেবতা শামসের মন্দির নির্মিত হয় এবং ১৫ খ্রিস্টপূর্বাব্দে উৎসর্গ করা হয়। ১৫ শতকের শেষভাগে শহরটি মিটান্নির রাজা শাউশতাতার দ্বারা বারবার আক্রান্ত হয় এবং তিনি মন্দিরের স্বর্ণ ও রৌপ্য নির্মিত দরজাগুলি তার রাজধানী ওয়াশুকানিতে নিয়ে যান।

১ম আসিরিয়-উবাল্লিত তার পূর্বপুরুষ আদাসি,তিনি ১৩৬৫ খ্রিস্টপূর্বাব্দে মিটান্নি সামাজ্য আক্রমণ করেন। আশারিয়াগণ এই সুযোএর সদ্ব্যবহার করে মিটান্নি সাম্রাজ্যের পূর্ব অংশের নিয়ন্ত্রণ নিয়ে নেয়। পরে হিত্তীয়, ব্যাবিলনিয়া, আমোরীয় এবং হুরিয়ান অঞ্চল দখল করে নেয়। পরের শতাব্দীব্যাপী আশুরের পুরাতন মন্দির এবং প্রাসাদের সংস্কার চলে। ১৩৬৫ থেকে ১০৭৬ খ্রিস্টপূর্বাব্দে শহরটি আরো একবার বিখ্যাত সাম্রাজ্য সিংহাসন হয়ে ওঠে। ১ম টুকুলটি-নিনুরতা (১২৪৪-১২০৮ খ্রিস্টপূর্বাব্দ) দেবী ইশতারের জন্য নতুন একটি মন্দির নির্মাণ করেন। পরবর্তীতে ১ম তিগলাথ-পাইলেসার (১১১৫-১০৭৫ খ্রিস্টপূর্বাব্দ)এর রাজত্বকালে আনু-আদাদ মন্দির প্রতিষ্ঠিত হয়। মধ্য আশারিয় যুগে শহরের মাঝখানে ১.২ বর্গ কিলোমিটার (৩০০ একর) এলাকা দেওয়াল দিয়ে ঘেরা হয়।

সঠিক অনুচ্ছেদ শিরোনাম কোনটি?
titleA. প্রাক ব্রোঞ্জ যুগ
titleB. অনুসন্ধানের ইতিহাস
titleC. হাখমানেশী সাম্রাজ্য
titleD. প্রাচীন ও মধ্য আশিরিয়া
উত্তর: titleD
যূথিকা রায়ের জন্ম পশ্চিমবঙ্গের হাওড়া জেলার আমতা'য়। অবশ্য তাঁদের আদি বাড়ি ছিল অধুনা বাংলাদেশের খুলনার সেনহাটি'তে। ডাক নাম ছিল 'রেণু'। পিতা ছিলেন স্কুল ইনসপেক্টর,বদলির চাকরি । ঘন ঘন বদলির কারণে লেখাপড়ায় বিঘ্ন ঘটত।সেকারণে ১৯৩০ খ্রিস্টাব্দে তাঁর মা কলকাতার চিৎপুরে বাসা নেন। বড় বোন বেথুন কলেজে ভর্তি হন। আর যূথিকা ছোটবেলা থেকেই গানে অনুরক্ত ছিলেন বলেই বরানগরে জ্ঞানরঞ্জন সেনের কাছে তালিম নেওয়া শুরু করেন ।

সঠিক অনুচ্ছেদ শিরোনাম কোনটি?
titleA. মৃত্যু
titleB. জন্ম ও প্রারম্ভিক জীবন
titleC. সংগীত জীবন
titleD. সম্মাননা
উত্তর: titleB
১০ জুন, ১৯৬১ তারিখে ইয়র্কশায়ারের পক্ষে অভিষেক ঘটে তার। এরপর রে ইলিংওয়ার্থের সহযোগিতায় প্রথম-শ্রেণীর ক্রিকেটে লিচেস্টারশায়ারের পক্ষে খেলেছেন। ক্রিকেটারদের কাছে বেশ কষ্টসাধ্য বিষয় হলেও ফুটবলারদের সাথে তুলনা করা চলে না। এটি আমাকে বিরাট সুযোগ এনে দিয়েছে। ১৯৭০-এর দশকের প্রথমার্ধ্ব থেকে মাঝামাঝি সময়ে ক্লাবের পাঁচটি ট্রফি বিজয়ে গুরুত্বপূর্ণ ভূমিকা রাখেন। পাশাপাশি, প্রথম-শ্রেণীর ক্রিকেটে আম্পায়ারিত্ব করে আন্তর্জাতিক পর্যায়ে খেলা পরিচালনা করেছেন।

১৯৭২ সালে লিচেস্টারশায়ার প্রথমবারের মতো কোন ট্রফি জয়ে সমর্থ হয়। ১৯৭২ সালে লর্ডসে অনুষ্ঠিত বেনসন এন্ড হেজেস প্রতিযোগিতার শিরোপা জয় করে। ক্রিস বল্ডারস্টোন ম্যান অব দ্য ম্যাচ স্বর্ণপদক পুরস্কারে ভূষিত হন। খেলায় তিনি অপরাজিত ৪১ রান তুলে দলের বিজয়ে প্রভূতঃ ভূমিকার রাখেন। এভাবেই লিচেস্টারশায়ারের স্বর্ণযুগের সূত্রপাত শুরু হয় ও একাধারে ৫ মৌসুমে ৫বার ট্রফি জয় করে। এ সময় দলের প্রধান ব্যাটিং মেরুদণ্ড ছিলেন তিনি।

১৯৭৩ সালে বল্ডারস্টোন তার প্রথম পূর্ণাঙ্গ ক্রিকেট মৌসুম খেলেন। একলাফে সম্মুখসারির ইংরেজ ব্যাটসম্যানের মর্যাদা পান। ৪২ গড়ে ১,২২২ রান তুলেন। সহস্রাধিক রান সংগ্রহের এ মাইলফলক পরবর্তী ১২ মৌসুমের ১০টিতে করেছিলেন তিনি। মাঝারিসারিতে কিংবা উদ্বোধনী ব্যাটসম্যান হিসেবে মাঠে নামতেন। ১৯৭৫ সালে তার রান সংগ্রহ লিচেস্টারশায়ারের প্রথম কাউন্টি চ্যাম্পিয়নশীপের ট্রফি জয়ে গুরুত্বপূর্ণ অংশ হয়ে দাঁড়ায়। এছাড়াও ঐ মৌসুমে ৪৩টি মূল্যবান উইকেট পেয়েছিলেন।

১৯৭৪ সালে বেনসন এন্ড হেজেস প্রতিযোগিতায় তিনি দলের সর্বোচ্চ রান সংগ্রহকারী হলেও চূড়ান্ত খেলায় সারের বিপক্ষে পরাজিত হয়েছিল। তবে, সানডে লীগের শিরোপা জয় করে তার দল। এর পূর্বে পূর্ববর্তী দুই মৌসুমে দলটি রানার্স-আপ হয়েছিল।

১৫ সেপ্টেম্বর, ১৯৭৫ তারিখে কাউন্টি চ্যাম্পিয়নশীপের খেলাসহ একই দিনে ফুটবল লীগের খেলায় অংশ নিয়ে ইতিহাস রচনা করেন ক্রিস বল্ডারস্টোন। চেস্টারফিল্ডে ডার্বিশায়ারের বিপক্ষে অপরাজিত ৫১ রান দ্বিতীয় দিনশেষে তুলেন। এরপর ফুটবল পোষাক পরিধান করে ৩০ মাইল দূরে সান্ধ্যকালীন খেলায় ডনকাস্টার রোভার্সের পক্ষে খেলেন। ব্রেন্টফোর্ডের বিপক্ষে অনুষ্ঠিত ঐ খেলাটি ১-১ গোলে ড্র হয়েছিল। পরদিন সকালে চেস্টারফিল্ডে ফিরে আসেন। সেঞ্চুরি পূর্ণ করেন ও তিন উইকেট নিয়ে লিচেস্টারশায়ারকে তাদের প্রথম কাউন্টি চ্যাম্পিয়নশীপের শিরোপা জয় এনে দেন। ১৯৭৭ সালে ঐ সময়ে লিচেস্টারশায়ার দল তাদের শেষ ট্রফি হিসেবে সানডে লীগের শিরোপা পায়।

১৯৭৬ সালে ইস্টবোর্নে অনুষ্ঠিত খেলায় সাসেক্সের বিপক্ষে হ্যাট্রিক করেন। পাঁচ বছর পর লিচেস্টারশায়ারের নিজস্ব মাঠ গ্রেস রোডে এসেক্সের বিপক্ষে দ্বিতীয় উইকেটে ডেভিড গাওয়ারের সাথে ২৮৯ রান তুলে কাউন্টি রেকর্ড গড়েন।

বেশ বয়স নিয়ে ক্রিকেট খেলায় অংশগ্রহণের সুযোগ হয় তার। ৪০-এর দশকের মাঝামাঝি সময় পর্যন্ত লিচেস্টারশায়ারের পক্ষে খেলেন। তার ব্যাটিংয়ের ধারা তেমন নষ্ট হয়নি কিংবা ফিল্ডিংয়েও প্রভাব ফেলেনি। তবে, ১৯৮০ সাল থেকে বোলিং কম করতে থাকেন। তার ব্যাটিংয়ের কল্যাণে লিচেস্টারশায়ার দল ১৯৮২ সালে কাউন্টি চ্যাম্পিয়নশীপে রানার্স-আপ হয়। ১৯৮৫ সালে তৃতীয়বার বেনসন এন্ড হেজেস প্রতিযোগিতার শিরোপা পান তার ষষ্ঠ ও চূড়ান্ত শিরোপা লাভ ছিল। ফলশ্রুতিতে, ক্লাবের ইতিহাসে সর্বোচ্চসংখ্যক পদক বিজয়ীর সম্মাননা পান। ১৯৮৪ সালে আর্থিক সুবিধা গ্রহণের খেলার জন্য মনোনীত হন। লিচেস্টারশায়ারের পক্ষে ১৯৮৬ সাল পর্যন্ত খেলেন।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেট
titleB. ক্রিকেট
titleC. টেস্ট ক্রিকেট
titleD. অবসর
উত্তর: titleA
ক্ষত এবং ঘর্ষণে সারানোর পদ্ধতি ন্যানোরসায়নের দ্বারা উন্নত হয়। তড়িৎঘূর্ণন নামক পলিমারকরন পদ্ধতি জৈব কলা-প্রযুক্তিতে ব্যবহৃত হয়। এটি ক্ষত-আচ্ছাদন এবং 
ঔষধ বিতরণে কাজে লাগে।এর মাধ্যমে ন্যানোতন্তু প্রস্তুত করা যায় যা কোষের স্ংখ্যার বর্ধন, জীবাণু ধ্বংসকরণ এবং পরিবেশ নিয়ন্ত্রণে কাজে লাগে। এই বৈশিষ্ট্য বৃহৎ স্কেলে পাওয়া গেলেও ন্যানোস্কেলে দক্ষতা বেশি দেখায়। ন্যানোতন্তু ও ক্ষতের মধ্যবর্তী স্থানের অধিক ক্ষেত্রফলের জন্য বিক্রিয়া বেশি হয় এবং তা জীবদেহের ভিতরে হওয়ায় সুবিধাজনক হয়।

রৌপ্য ন্যানোকণা ভাইরাস ও ব্যাকটিরিয়াকে প্রতিরোধ করে এর প্রমাণও পাওয়া যায়। ন্যানোরসায়নের উন্নতি ন্যানোগঠনের বিবিধতা দিয়েছে যাদের নিয়ন্ত্রণ করা যায়। এর প্রয়োগ স্যাম, লিথোগ্রাফি,ন্যানোএনজাইম এবং সেন্সরে ন্যানোতারের মধ্যে দেখা যায় |

সঠিক অনুচ্ছেদ শিরোনাম কোনটি?
titleA. ক্ষত
titleB. স্যামস
titleC. ন্যানোতারের উপাদান
titleD. ইলেক্ট্রিক্স
উত্তর: titleA